Паркер, Кэндис
Кэндис Николь Паркер (; йина 1986 шеран 19 апрелехь Сент-Луисехь, Миссури штатехь) — америкин профессионалан баскетболхо, ловзуш йу Зударийн къоман баскетболан ассоциацин «Чикаго Скай» командин йукъахь. АЦШ къоман гулйина командин йукъахь 2008 а, 2012 а шерийн Олимпийн чемпионка. Шина шарахь тӀаьхьий-хьалхийн хилла Студентийн спортан къоман ассоциацин (NCAA) чемпион хилла «Теннесси Леди Волантирс» йукъахь, цу тӀе къобал йина оцу баскетболан турниран уггаре гӀарайаьлла ловзархо (2007, 2008). 2016 шеран ДКъБА чемпион «Спаркс» йукъахь.

Биографи 
Кэндис боккхачу аьттонца левзира ишколан баскетболан лигехь Иллинойс штатера Нейпервилл гӀалин центран йуккъера ишколан командина йукъахь, 2003 а, 2004 а шерашкахь лерира АЦШ уггаре дика годах баскетболхо ишколхошна йукъахь. Ишкол чекхйаьккхинчул тӀаьхьа, 2004 шарахь, деша хӀоьттира Теннесси университете, цигахь левзира студентийн спортан къоман ассоциацин «Теннесси Леди Волс» командина йукъахь, цунна шозза (2007 а, 2008 а шерашкахь) чемпионат йоккхуш гӀодира. 

2008 шарахь зударийн КъБА драфтехь хаьржира хьалхарчу лоьмарца «Лос-Анджелес Спаркс» клубо. Шеран жамӀашца Паркер къобал йира уггаре дика керла ловзархо а, ассоциацин уггаре мехала ловзархо — цуо бен ца даьккхина и ши совгӀат цхьаьна шарахь.

2004 шарахь АЦШ гулйина жимахойн командица дуьненан чемпион. 2006 шарахь АЦШ къоман гулйина командица кхоалгӀа меттиг йаьккхира дуьненан чемпионатехь, 2008 шарахь Пекинехь хилира олимпий чемпион.

2010 шеран январехь Паркера контракт дира российн Екатеринбургера УГМК клубаца. Цунна йукъахь иза ловзура зударийн КъБА шина шеран йукъахь. УГМК йукъахь Кэндис хилира Российн чемпион а, баьккхира 2010 шеран Российн кад, цигахь хилира финалан MVP. 2010/11 шарахь йуха а баьккхира Российн кад, хилира Российн чемпион. 2011/12 шарахь кхуззалгӀа баьккхира Российн кад а, хилира Российн чемпион. Баьккхира Европин Суперкад 2013.

Слэм-данкаш 
Паркер цхьаъ йу наггахь бен боцучу слэм-данкаш йечу баскетболхойх. 2004 шарахь цуо, хӀора шеран слэм-данкийн къовсамехь (иза хуьлу ишколан лигин дерриг седарчийн матч йолуш), иэшийра 5 кӀант. Иэшийначарна йукъахь вара 2005 шарахь КъБА слэм-данкийн къовсамехь дакъалаьцна Смит Джей Ар. Кэндисах хилира дуьххьарлера оцу къовсамехь тоьлла йоӀ, ткъа цигахь тайп-тайпанчу хенахь тоьллера КъБА хин долу седарчий, Картер Винс, Дэвис Бэрон, Энтони Кармело, Джеймс Леброн.

2006 шарахь Паркерах хилира студентийн чемпионатехь слэм-данк йина дуьххьарлера йоӀ, кхин тӀе цхьаьна ловзарехь цуо шиъ йира. 2008 шеран 22 июнехь йуха а цуо йира зударийн КъБА исторехь дуьххьарлера слэм-данк.

Шен дахар 
Кэндис — хьалха Евролигин седа хиллачу, КъБА «Кливленд Кавальерс» клубан йукъахь левзинчу профессионалан баскетболхочун Паркер Энтонин жимаха йолу йиша йу. 2008 шеран 13 ноябрехь Кэндис маре йахара «Нью-Джерси Нетс» йукъахь левзинчу КъБА кхечу баскетболхочуьнга, Уильямс Шелденега. 2009 шеран 13 майхь Паркера йоӀ йира. 2009 шеран июнь чекхболуш цуо йуха тренировкаш дӀайолийра, ткъа июлехь «Лос-Анджелес Спаркс» коьрта хӀоттаман йукъайахара.

Билгалдахарш

Хьажоргаш 
 Официальный сайт Кэндис Паркер
 Биография на сайте университете Теннесси
 Профайл на официальном сайте Зударийн КъБА
 Профайл на официальном сайте сборной АЦШ
 Статистика в WNBA на сайте Basketball-reference.com 
 Олимпийская статистика на сайте Sports-reference.com 

АЦШ баскетболхой
Баскетболех ловзаран АЦШ гулйина командин ловзархой
Баскетболех ловзаран Олимпийн чемпионаш
АЦШ Олимпийн чемпионаш
2008 шеран аьхкенан Олимпийн ловзарийн чемпионаш
2012 шеран аьхкенан Олимпийн ловзарийн чемпионаш
Баскетболхой 2008 шеран аьхкенан Олимпийн ловзаршкахь
Баскетболхой 2012 шеран аьхкенан Олимпийн ловзаршкахь
«Лос-Анджелес Спаркс» ловзархой
БК УГМК ловзархой
ЗБК «Фенербахче» ловзархой
«Чикаго Скай» ловзархой